Sekretariát KGR, IA, SC,

Sekretariát OIK, ORLZ, OK, ORSP,OPS

Sekretariát UP, ÚO, ÚE, ÚS, ÚU

Železničná spoločnosť Slovensko, a. s.

úsek generálneho riaditeľa

odbor inšpekcie a kontroly

odbor riadenia ľudských zdrojov

Naše číslo Vybavuje/linka Bratislava

82691-S1202/2021-ORLZ Ing. Kusý/920-7600 26. 11. 2021

Mgr. Trégerová/920-7032

Vec: **Usmernenie pre vstup zamestnancov na pracoviská a do iných priestorov ZSSK**

1. Na základe Vyhlášky Úradu verejného zdravotníctva Slovenskej republiky, ktorou sa z dôvodu ochrany verejného zdravia nariaďuje dočasné opatrenie pre vstup zamestnancov na pracovisko zamestnávateľa č. 264/2021 Z. z. z 24. novembra 2021 je od 29. novembra 2021 podmienený vstup na všetky pracoviská a do iných priestorov Železničnej spoločnosti Slovensko, a.s. (ďalej aj ako zamestnávateľ alebo ZSSK) len zamestnancovi/zamestnancom v režime očkovaný, testovaný alebo prekonal ochorenie COVID – 19 (ďalej len „OTP“), a preto:
2. **KAŽDÝ ZAMESTNANEC ZSSK JE POVINNÝ**, pri príchode na pracovisko alebo do iných priestorov ZSSK , a to na začiatku ich pracovnej smeny alebo kedykoľvek počas pracovnej smeny preukázať poverenému zamestnancovi ZSSK, že spĺňa podmienky tzv. režimu OTP, teda že:
   1. je kompletne očkovaný\*,

alebo

* 1. prekonal ochorenie COVID-19 v období pred nie viac ako 180 dňami, alebo
  2. disponuje aktuálnym negatívnym výsledkom testu na ochorenie COVID-19

Zamestnanci preukazujú splnenie režimu OTP:

1. potvrdením o očkovaní proti ochoreniu COVID-19,
2. potvrdením o negatívnom výsledku testu na ochorenie COVID-19
3. potvrdením o prekonaní ochorenia COVID-19,

a to tak ako je uvedené nižšie v bode H tohto usmernenia.

1. **NARIAĎUJEM VŠETKÝM ZAMESTNANCOM ZSSK**, aby pri vstupe na pracoviská tretích osôb, ktorý súvisí s výkonom ich práce, rešpektovali podmienky a pokyny týchto tretích osôb (noclažne, ubytovne, priestory infraštruktúry, zdravotnícke zariadenia...). Upozorňujem zamestnancov, že tieto tretie osoby neakceptujú výsledok testu vykonaného zamestnávateľom ani samo-test a ani  čestné prehlásenie o  vykonanom teste.
2. **ZAKAZUJEM ZAMESTNANCOM VSTUP** na pracoviská a do iných priestorov ZSSK ak:
   1. režim OTP nespĺňajú,
   2. režim OTP nevedia preukázať,
   3. režim OTP odmietnu preukázať,
   4. majú pozitívny výsledok,

Za účelom dodržania režimu OTP , je zamestnávateľ povinný vykonávať pravidelné kontroly tak, aby bola splnená podmienka vstupu len zamestnanca v režime OTP, a z tohto dôvodu je teda zamestnávateľ oprávnený požadovať od zamestnanca vstupujúceho na pracovisko alebo do iných priestorov zamestnávateľa predloženie príslušného dokladu.

1. **UKLADÁM POVERENÝM ZAMESTNANCOM** (viď bod I), aby:
   1. vyžadovali od kontrolovaných zamestnancov doklad, ktorý preukazuje, že zamestnanec spĺňa režim OTP,
   2. vykonali kontrolu splnenia režimu OTP kontrolovaného zamestnanca zaznamenali ju elektronicky alebo manuálne výlučne do OTP databázy daného pracoviska; vzor tejto databázy je prílohou č. 1 tohto dokumentu,
   3. po skončení kontroly v danom dni, odovzdali OTP databázu pracoviska inému poverenému zamestnancovi, ktorý bude v kontrole pokračovať alebo uschovali OTP databázu pracoviska, tak aby bola dostatočne chránená podľa pravidiel uvedených v prílohe č. 1,
   4. dodržiavali odstup minimálne 2,5 m od zamestnanca, ktorý si vykonáva samo-test,
   5. zabránili, že do OTP databázy budú nahliadať iní ako poverení zamestnanci,
   6. dohliadali na dodržiavanie správneho postupu samo-testovania zamestnanca v prípade, že zamestnanec nepreukáže splnenie režimu OTP a požiada o testovanie na pracovisku. Pri samo-testovaní sa postupuje podľa návodu výrobcu, ktorý je priložený k testu,
   7. vystavovali potvrdenie o výsledku testu,
   8. zaznamenali výsledok samo-testovania do databázy OTP.
2. Zamestnanci, ktorí nepreukážu režim OTP sa môžu otestovať:
   1. v  odberných miestach uvedených v prílohe č. 2 resp. na <https://www.health.gov.sk/?Ag-mom>.

Doklad o zaplatení testu zamestnanec predloží zamestnávateľovi / svojmu nadriadenému zamestnancovi na preplatenie (na doklade uvedie svoje meno a osobné číslo). Cena zaplateného testu bude zamestnancovi zohľadnená v najbližšej mzde. Zamestnávateľ preplatí zamestnancovi do konca roka najviac 5 testov.

* 1. v zmluvných odberných miestach, kde sa zamestnanci preukážu zamestnaneckým preukazom a cenu testu neplatia. Tieto odberové miesta sú uvedené v prílohe č. 3. Pokiaľ zmluvné odberové miesto nebude v čase vykonania testu zamestnancov ZSSK schopné poskytnúť test bezplatne na základe zamestnaneckého preukazu postupuje sa pri preplatení testu podľa predchádzajúceho písmena a. tohto článku.

1. Zamestnanci, ktorí nepreukážu režim OTP a nevyužijú možnosť testovania v odberových miestach podľa predchádzajúceho článku B sa v prípade, že má zamestnávateľ k dispozícii požadované testy
   1. sa podrobia samo-testu pri vstupe na pracovisko alebo do iných priestorov zamestnávateľa. Pri vykonaní tohto testu na pracovisku sa zamestnanci riadia pokynmi povereného zamestnanca. O výsledku tohto testu vydáva zamestnávateľ kontrolovanému zamestnancovi potvrdenie. Zamestnanec, ktorý nevie preukázať režim OTP pri vstupe na pracovisko a podrobí sa testu na pracovisku, musí sa dostaviť na pracovisko v dostatočnom časovom predstihu, tento čas sa nezapočítava do pracovného času. V prípade pozitívneho výsledku testu vykonaného na pracovisku opustí kontrolovaný zamestnanec toto pracovisko, a to bezodkladne,
   2. samo-diagnostikujú testom pred vstupom na pracovisko (napr. v domácom prostredí) a to pokiaľ ide o povereného zamestnanca podľa bodu I písmeno b.. Vyplnené potvrdenie o výsledku samo-testu (Príloha č. 4). odovzdá nadriadenému poverenému zamestnancovi pri najbližšom príchode na pracovisko, alebo ho odošle prostredníctvom mobilného zariadenia nadriadenému poverenému zamestnancovi (e-mail, SMS....). Ak si zamestnanec vykoná samo-test, testom, ktorý si zakúpil (zaobstaral) sám, doklad o zakúpení testu zamestnanec predloží zamestnávateľovi / svojmu nadriadenému zamestnancovi na preplatenie (na doklade uvedie svoje meno a osobné číslo). Cena zaplateného testu bude zamestnancovi zohľadnená v najbližšej mzde. Zamestnávateľ preplatí zamestnancovi do konca roka najviac 5 testov.

Ak má zamestnanec výsledok samo-testu, ktorý si vykonal pred príchodom na pracovisko pozitívny na pracovisko nepríde, bezodkladne kontaktuje svojho všeobecného lekára a postupuje v súlade s platnou Vyhláškou Úradu verejného zdravotníctva. Neprítomnosť nahlási nadriadenému zamestnancovi obvyklým spôsobom.

1. Všetci zamestnanci ZSSK, ktorí sa nedostavia na pracovisko z dôvodu, že nevedia preukázať splnenie režimu OTP a zároveň odmietajú vykonanie testu na pracovisku sú povinní oznámiť túto skutočnosť s dostatočným časovým predstihom svojmu nadriadenému zamestnancovi, turnusoví zamestnanci sú povinní túto skutočnosť oznámiť nadriadenému zamestnancovi najneskôr 24 hodín pred začiatkom smeny, na ktorú nenastúpi.
2. Zamestnanci, ktorí nepreukážu zamestnávateľovi režim OTP a odmietnu testovanie na pracovisku, majú tzv. prekážku v práci na svojej strane (teda na strane zamestnanca) a to bez náhrady mzdy. Zamestnávateľ síce ospravedlní neprítomnosť zamestnanca v práci počas zákazu vstupu z dôvodu, že zamestnanec nevie preukázať, že spĺňa režim OTP avšak za tento čas nepatrí zamestnancovi mzda a ani náhrada mzdy. Počas tohto obdobia zamestnávateľ odhlási zamestnanca zo sociálnej a zdravotnej poisťovne a poistné za toto obdobie si musí zamestnanec uhradiť sám (neplatené voľno), pokiaľ sa nedohodnú s nadriadeným zamestnancom na čerpaní dovolenky alebo náhradného voľna za nadčas.
3. Z dôvodu povinnosti zamestnávateľa odhlásiť zamestnanca zo sociálnej poisťovne sú nadriadení zamestnanci povinní bezodkladne informovať ORLZ (príslušného personalistu) o spôsobe vysporiadania neprítomnosti zamestnancov, ktorí nepreukázali režim OTP.
4. Nadriadení zamestnanci sú povinní zabezpečiť včasné a správne zaznamenanie typu neprítomnosti v dochádzkovom systéme, údaje je potrebné spracovať na dennej báze.
5. PREUKAZOVANIE REŽIMU OTP

Zamestnanci, ktorí budú splnenie režimu OTP preukazovať potvrdením o očkovaní sa preukážu originálnym potvrdením o vakcinácii, z ktorého je určiteľná identita preukazujúcej sa osoby alebo digitálnym COVID preukazom EÚ, (napr. certifikátom uloženým v aplikácii GreenPass na mobilnom zariadení).

Zamestnanci, ktorí budú pri vstupe do zamestnania preukazovať splnenie režimu OTP potvrdením o prekonaní ochorenia, sa preukážu originálom pozitívneho výsledku RT-PCR testu, z ktorého vyplýva kedy bol vykonaný a z ktorého je určiteľná identita preukazujúcej sa osoby; digitálnym COVID preukazom EÚ alebo originálnym potvrdením lekára, že zamestnanec prekonal ochorenie COVID-19 a z ktorého je určiteľná identita preukazujúcej sa osoby.

Zamestnanci, ktorí budú splnenie režimu OTP preukazovať negatívnym výsledkom testu na ochorenie COVID-19 sa preukážu originálom RT-PCR test, LAMP test, antigénový test alebo nazálny test, ktorý na konci jeho pracovnej smeny nebude starší ako 7 dní od odberu a z ktorého je určiteľná identita preukazujúcej sa osoby.

1. Povereným zamestnancom sa rozumie zamestnanec, ktorého autorizoval zamestnávateľ, aby dohliadal na kontrolu režimu OTP, riadne prevedenie antigénového samo-testu iných zamestnancov, priebežne kontroloval zamestnancov nachádzajúcich sa na pracovisku či spĺňajú režim OTP a vykonal evidenciu výsledkov týchto kontrol a testovania alebo zamestnanec, ktorý si sám vykonal samo-test a vykonal evidenciu svojho výsledku.

Poverený zamestnanec je najmä:

* 1. zamestnanec s pracovnoprávnou kompetenciou, iný vedúci zamestnanec a to najmä vedúci oddelenia, vedúci pracoviska, strojmajster, komandujúci, majster atď. alebo iný poverený zamestnanec, ktorý má písomné poverenie zamestnávateľa vydané pre tento účel (inde v texte aj ako nadriadený poverený zamestnanec). Poverení zamestnanci sú oprávnení kontrolovať akéhokoľvek zamestnanca ZSSK.
  2. zamestnanec, ktorý vstupuje na také pracovisko ZSSK kde nie je iná poverená osoba (napr. malé tarifné body) alebo vstupuje na pracovisko ZSSK v čase kedy na tomto pracovisku nie je iná poverená osoba (napr. nástup v nočných hodinách). Zamestnanec môže byť na tento účel poverený ústne a to pokiaľ eviduje len vlastný výsledok testu. Tento zamestnanec je povinný dodržiavať body d. až h. časti 4 primerane a to najmä zaznamenať výsledok samo-testu a vystaviť si potvrdenie o jeho výsledku.

Zamestnancov s písomným poverením určí zamestnanec s pracovnoprávnou kompetenciou a nahlási ich prostredníctvom príslušného úseku ZSSK na Odbor právnych služieb ZSSK. Zamestnancov podľa písmena b. tohto článku ústne poverí nadriadený poverený zamestnanec.

Účinnosť usmernenia 29. 11. 2021!

S týmto usmernením preukázateľne oboznámte všetkých Vami riadených zamestnancov.

V prípade zverejnenia ďalších záväzných právnych predpisov v tejto oblasti Vás bude zamestnávateľ bezodkladne informovať.

Ing. Roman Koreň, v. r.

Predseda predstavenstva ZSSK

\* kompletne očkovaná je osoba, ktorá je

1. najmenej 14 dní po aplikácii druhej dávky očkovacej látky proti ochoreniu COVID-19 s dvojdávkovou schémou, avšak nie viac ako jeden rok po aplikácii poslednej dávky,
2. osoba najmenej 21 dní po aplikácii prvej dávky očkovacej látky proti ochoreniu COVID-19 s jednodávkovou schémou, avšak nie viac ako jeden rok po aplikácii poslednej dávky,
3. osoba najmenej 14 dní po aplikácii prvej dávky očkovacej látky proti ochoreniu COVID-19, ak bola prvá dávka očkovania proti ochoreniu COVID-19 podaná v intervale do 180 dní od prekonania ochorenia COVID-19, avšak nie viac ako jeden rok po aplikácii poslednej dávky.